[{"text_idx": "#000000", "text": "Gwersylla ydy un o\u2019r ffyrdd gorau i fwynhau natur. Mae Eryri yn llawn gwersyllfannau anhygoel o ardaloedd arfordirol y de i ardaloedd mynyddig y gogledd."}, {"text_idx": "#000001", "text": "Er mwyn cael y gorau o wersylla yn y Parc sicrhewch eich bod chi\u2019n:"}, {"text_idx": "#000003", "text": "Ni chaniateir campio gwyllt yn unlle yn Eryri oni bai fod caniata\u0302d wedi cael ei roi yn benodol gan y tirfeddiannwr neu ffermwr. Ni chaniateir gwersylla mewn meysydd parcio neu ar ymyl y ffordd o gwbl."}, {"text_idx": "#000004", "text": "Dim ond ychydig o dir y mae\u2019r Parc Cenedlaethol yn berchen arno ac i wersylla gwyllt mae angen cael caniata\u0302d gan y tirfeddianwyr perthnasol felly ni allwn roi caniata\u0302d ar gyfer y gweithgaredd hwn ar dir pobl eraill gan gynnwys tir amaethyddol, coedwigoedd y wladwriaeth / preifat, eiddo\u2019r Ymddiriedolaeth Genedlaethol, glannau afonydd neu ardaloedd arfordirol neu dir a ddynodwyd o dan y Ddeddf Cefn Gwlad a Hawliau Tramwy Gweithredu fel \u2018cefn gwlad agored\u2019."}, {"text_idx": "#000005", "text": "O ystyried y sefyllfa hon, rydym yn argymell eich bod yn ceisio defnyddio maes gwersylla llai, mwy anffurfiol, sydd yn agosach at y lleoliad yr ydych yn bwriadu ymweld ag ef. Mae nifer o\u2019r rhain ardraws y Parc Cenedlaethol ac mae gan bob un ohonynt bresenoldeb ar y we\u0302 ond am eu bod yn boblogaidd, argymhellir yn gryf eich bod yn archebu gan ganiata\u0301u digon o amser ymlaen llaw."}, {"text_idx": "#000006", "text": "Fel arall, gallwch archebu llety yn un o\u2019r Hosteli Ieuenctid (YHA) niferus yn y Parc Cenedlaethol. Mae\u2019r rhain yn boblogaidd felly archebwch ymhell ymlaen llaw i osgoi cael eich siomi. Efallai y byddai\u2019n fanteisiol i chi ystyried archebu ganol yr wythnos yn y tymor brig/prysuraf."}, {"text_idx": "#000007", "text": "Os ydych yn gwersylla mewn maes wersylla swyddogol neu pan fo tirfeddianwyr wedi rhoi caniata\u0302d yna fe awgrymwn y dylai unrhyw wersylla gael ei wneud yn gyfrifol ac yn ddisylw yn y bryniau a\u2019r mynyddoedd ac y dylech ddilyn y Cod Gwersylla Gwyllt fel isod:"}, {"text_idx": "#000015", "text": "Os ydych chi\u2019n edrych am brofiad gwersylla fwy tawel a heddychlon, archebwch le mewn gwersyllfan yn ystod yr wythnos. Mae\u2019r penwythnosau yn aml yn brysur yn Eryri, yn enwedig yn ystod tymor yr haf."}, {"text_idx": "#000016", "text": "Mae\u2019r rhan fwyaf o wersyllfannau swyddogol Eryri yn addas ar gyfer faniau cysgu a charafannau."}, {"text_idx": "#000017", "text": "Ni chaniateir aros dros nos mewn maes parcio mewn fan gysgu na charafan ym Mharc Cenedlaethol Eryri. Archebu lle mewn gwersyllfan swyddogol yw\u2019r ffordd orau i roi tawelwch meddwl i chi ac i gael cyfle i ymlacio\u2019n llwyr yn ystod eich arhosiad."}, {"text_idx": "#000018", "text": "Faniau Cysgu a Chartrefi Modur"}, {"text_idx": "#000019", "text": "Mae rhan fwyaf o dirwedd Parc Cenedlaethol Eryri yn dir preifat sydd yn cael ei ddefnyddio ar gyfer ffermio, coedwigaeth a phob math o bwrpasau eraill. Ni chaniateir gwersylla yn yr ardaloedd hyn oni bai eich bod chi\u2019n cael caniata\u0302d gan berchennog y tir."}]